මේ රඹුටන් වාරයයි. සෑම වසරකම ජුලි සහ අගෝස්තු මාසවල දී රඹුටන් වාරය ආරම්භ වෙයි. එහෙත් වසරේ වෙනත් කාලයන්හි දී ද තැනින් තැන රඹුටන් අලෙවි කරන තැන් ද නැතුවා නොවේ. ඒ අවාරයේ ගස්වල හටගන්නා රඹුටන් පලදාවයි. රඹුටන් ගැන කතා කරන විට නිතැතින්ම සිහිවන්නේ මල්වාන හා ඒ අවට ප්‍රදේශයයි. මල්වානේ පැණි රඹුටන් ලෙස සඳහන් කරමින් දිවයිනේ බොහෝ ප්‍රදේශවල රඹුටන් අලෙවි කරති. රඹුටන්වලට මල්වාන ප්‍රසිද්ධව ඇත්තේ එම ප්‍රදේශයේ ඇති පසේ ඇති සරුසාරභාවය නිසාය. මල්වාන ප්‍රදේශයේ බොහෝ දෙනකු සිය දෛනික ජීවිතය ගෙන යන්නේ රඹුටන් වගාවෙනි. ඇතැම් අය සුලුවෙන් රඹුටන් වගා කළ ද ඇතැමුන් මහා පරිමාණයෙන් රඹුටන් වගාවේ නිරතව සිටිති.
රඹුටන් ගැන කතා කිරීමේදී නිතැතින්ම සිහිවන්නේ කොහේද
මල්වාන